Marc-André ter Stegen

Marc-André ter Stegen ( ahoskatua;Mönchengladbach, Alemania, 1992ko apirilaren 30a) Ter Stegen bezala ezagunagoa, futbol jokalaria da, atezain moduan aritzen dena. Bartzelonan jokatzen du 2014ko udatik, eta baita Alemaniako selekzioan ere.

Transfermarkt orrialde espezializatuaren arabera 90 milioi euroko balioa du.

Ibilbidea 

Ter Stegenek orain arte bi taldetan jokatu du. Borussia Mönchengladbach taldean hazi zen 4 urte zituenetik, eta hainbat kategoriatan ibili ondoren 2009an bigarren taldera igo zen. Bigarren taldean 18 partidu bakarrik jokatu ondoren lehen taldearen dinamikan sartzen hasi zen, eta 2010ean lehen taldean sartu zen. Hemen eman zituen 4 urteetan 108 partidu jokatu zituen, oso maila ona emanez, eta aldi berean, Bartzelonaren interesa piztuz. 2014ko udan, 12 milioi euro ordainduz talde honetara iritsi zen, eta gaur egun 2022. urtera arteko kontratua du. Jada 100 partidutik gora jokatu ditu Ligan bakarrik.

Selekzio nazionala 
2012ko maiatzaren 26an debuta egin zuen, eta ordutik Alemaniako selekzio nazionalean jokatzen du. Denbora honetan zehar gehienetan Manuel Neuer-en ordezkoa izan den arren, 25 partidu jokatu ditu. Momentuz Eurokopa batean (2016) eta Munduko txapelketa batean (2018) deitu dute, baina bietako batean ere ez du jokatu.

16, 17, 18, 19 eta 21 urtez azpiko selekzioetan jokatu du aurretik.

Erreferentziak

Kanpo estekak 

Alemaniako futbol atezainak
Borussia Mönchengladbacheko futbolariak
FC Barcelonako futbolariak
Mönchengladbachtarrak
Alemaniako gizon futbolariak